**1. Kompanija \_\_\_\_\_\_\_\_\_\_\_\_** Ulica, broj, PTT Mjesto, JIB:\_\_\_\_\_\_, koju zastupa\_\_\_\_\_\_\_\_\_\_\_\_\_\_ , (u daljem tekstu: Kompanija)

**i**

**2. Vanjskotrgovinska/Spoljnotrgovinska komora Bosne i Hercegovine,** ul. Branislava Đurđeva 10, 71000 Sarajevo, JIB: 4200364430004, koju zastupa generalni sekretar Mirko Bošković (u daljem tekstu: Komora)

zaključili su dana \_\_\_\_\_\_2025. godine:

**SPORAZUM**

**o reguliranju obaveza po osnovu kolektivnog učešća bh. kompanija na Međunarodnom sajmu prehrambene industrije SIAL 2026 – Pariz, Francuska**

**Član 1.**

Ovim Sporazumom, sa jedne strane Kompanija, kao članica Komore i Komora sa druge strane, na osnovu Zakona o Vanjskotrgovinskoj/Spoljnotrgovinskoj komori Bosne i Hercegovine („Službeni glasnik BiH“, broj: 30/01 i 72/13), Zakona o obligacionim odnosima („Službeni list RBiH”, br. 2/92, 13/93 i 13/94; „Službene novine FBiH“, broj: 29/03 i 42/11), Statuta VTK BiH („Službeni glasnik BiH“, broj: 52/14 i 19/18), u obostranom interesu ugovornih strana, utvrđuju obaveze i plaćanje kotizacije za učešće na Međunarodnom sajmu Prehrambene industrije SIAL 2026.

**Član 2.**

Komora**,** kao organizator i većinski financijer kolektivnog nastupa bh. kompanija na Međunarodnom sajmu Prehrambene industrije SIAL 2026, će izvršiti ugovaranje i plaćanje prostora kao i uređenja zajedničkog štanda, te druge obavezne troškove nastupa kao što su struja, media paketi i sl.

Komora će pružiti neophodnu stručnu i tehničku podršku bh. kompanijama tokom organizacije i realizacije nastupa.

**Član 3.**

Kompanija se obavezuje da će prema Komori izmiriti troškove kotizacije učešća u iznosu od 7.000 BAM + PDV najkasnije dva mjeseca prije početka sajma, a na osnovu ispostavljene fakture od strane Komore.

Kompanija se obavezuje da će uplatiti troškove iz prethodnog stava i u slučaju otkazivanja svog nastupa.

**Član 4.**

Kompanija snosi troškove transporta ekponata, putne troškove svoga osoblja, putničkog osiguranja, dodatne ulaznice, troškove parkinga kao i druge troškove koji nisu uključeni u standarni pakat usluga Međunarodnog sajma Prehrambene industrije SIAL 2026.

**Član 5.**

Kompanija se obavezuje da će Komori, kao organizatoru kolektivnog nastupa na Međunarodnom sajmu Prehrambene industrije SIAL 2026 dostavljati neophodne informacije o svojim proizvodima koji se izlažu, slike, loga, i sve druge potrebne informacije za nastup na navedenom sajmu, u skladu sa rokovima definiranim od strane Komore. Kompanija se obavezuje dostaviti VTK/STK BIH Izvještaj o rezultatima nastupa šest mjeseci nakon održavanja sajma.

**Član 6.**

Kompanija se obavezuje da će u cilju završnih dogovora oko nastupa na sajmu, potrebe uređenja i opremanja štanda, obezbijediti prisustvo najmanje jedne osobe/zaposlenika kompanije koja aktivno govori engleski jezik u periodu od 16-21.10.2026. godine (dan pred početak i cijelo vrijeme trajanja sajma).

**Član 7.**

Sve eventualne sporove po osnovu ovog sporazuma strane će nastojati riješiti mirnim putem, a ukoliko se spor ne uspije riješiti mirnim putem, strane potpisnice su saglasne da njegovo rješavanje povjere Arbitražnom sudu pri Vanjskotrgovinskoj/Spoljnotrgovinskoj komori Bosne i Hercegovine, u Sarajevu, uz primjenu Pravilnika o organizaciji i radu Arbitražnog suda. Postupak će se voditi na bhs jeziku. Postupak će voditi arbitar pojedinac.

**Član 8.**

Ovaj Sporazum je sastavljen u 4 (četiri) istovjetna primjerka, po 2 (dva) za svaku stranu potpisnicu.

**Kompanija: \_\_\_\_\_\_ Vanjskotrovinska/Spoljnotrgovinska   
 komora BiH**

Mirko Bošković, generalni sekretar

Broj: \_\_\_\_\_\_\_\_\_

Datum: . .2025. godine